รัฐบาลไทย-ข่าวทำเนียบรัฐบาล-ครม.แต่งตั้ง 2 กรรมการธนาคารอาคารสงเคราะห์คนใหม่
วันพุธที่ 20 กุมภาพันธ์ 2562
ครม.แต่งตั้ง 2 กรรมการธนาคารอาคารสงเคราะห์คนใหม่
ที่ประชุมคณะรัฐมนตรีเมื่อวันที่ 12 กุมภาพันธ์ 2562 มีมติแต่งตั้งพันเอก (พิเศษ) ดร.เจียรนัย วงศ์สอาด และนางสาวกิริฎา เภาพิจิตร เป็นกรรมการธนาคารอาคารสงเคราะห์ (ธอส.) แทนกรรมการเดิมที่ขอลาออก โดยให้มีผลตั้งแต่วันที่ 12 กุมภาพันธ์ 2562 เป็นต้นไป
พันเอก (พิเศษ) ดร.เจียรนัย วงศ์สอาด อายุ 48 ปี ปัจจุบันดํารงตําแหน่งนายทหารประจําสํานักงานปลัดกระทรวงกลาโหม ประธานกรรมการบริหารเทคโนโลยีสารสนเทศ บรรษัทประกันสินเชื่ออุตสาหกรรมขนาดย่อม กรรมการผู้ทรงคุณวุฒิ คณะกรรมการส่งเสริมวิสาหกิจขนาดกลางและขนาดย่อม กรรมการมูลนิธิสถาบันเพื่อพัฒนานวัตกรรม ที่ปรึกษา คณะกรรมการบรรษัทประกันสินเชื่ออุตสาหกรรมขนาดย่อม ที่ปรึกษาธนาคารพัฒนาวิสาหกิจขนาดกลางและขนาดย่อมแห่งประเทศไทย อนุกรรมการกลั่นกรองโครงการและงบประมาณ กองทุนวิจัยและพัฒนากิจการกระจายเสียงกิจการโทรทัศน์ และกิจการโทรคมนาคมเพื่อประโยชน์สาธารณะ กสทช. อนุกรรมการบริหารสํานักงานส่งเสริมวิสาหกิจขนาดกลางและขนาดย่อม อนุกรรมการนโยบายและผลกระทบเกี่ยวกับธุรกรรมทางอิเล็กทรอนิกส์ กระทรวงดิจิทัลเพื่อเศรษฐกิจและสังคม อนุกรรมการบริหารความเสี่ยง สํานักงานรัฐบาลอิเล็กทรอนิกส์ (องค์การมหาชน) กระทรวงดิจิทัลเพื่อเศรษฐกิจและสังคม อนุกรรมการประเมินผลการปฏิบัติงานของผู้อํานวยการสํานักงานรัฐบาลอิเล็กทรอนิกส์ (องค์การมหาชน) กระทรวงดิจิทัลเพื่อเศรษฐกิจและสังคม
นอกจากนี้ยังมีประสบการณ์การทํางานในตําแหน่งสําคัญมากมายทั้งในตําแหน่งที่ปรึกษา ประธานกรรมการ การรถไฟฟ้าขนส่งมวลชนแห่งประเทศไทย อนุกรรมการเทคโนโลยีสารสนเทศ การรถไฟฟ้าขนส่งมวลชนแห่งประเทศไทย กรรมการเทคโนโลยีภูมิสารสนเทศแห่งชาติ กรรมการขับเคลื่อนยุทธศาสตร์ชาติว่าด้วยการป้องกันและปราบปรามการทุจริตในภาครัฐ กรรมการตรวจสอบ คณะทํางานตรวจสอบข้อเท็จจริงกรณีเกิดเหตุการณ์ Tsunami กรรมการด้านพัฒนาเทคโนโลยีสารสนเทศกระบวนการยุติธรรม คณะกรรมการการยุติธรรมแห่งชาติ และกรรมการ บริษัท กสท. โทรคมนาคม จํากัด (มหาชน) กระทรวงเทคโนโลยีสารสนเทศและการสื่อสาร
ด้านการศึกษาสําเร็จการศึกษาปริญญาเอก รีโมทเซนซิ่งและเอริทซายน์ มหาวิทยาลัย จอร์จ เมสัน เวอร์จิเนีย สหรัฐอเมริกา ปริญญาโท วิทยาการคอมพิวเตอร์ มหาวิทยาลัย จอร์จ วอชิงตัน วอชิงตัน ดี.ซี. สหรัฐอเมริกา และปริญญาตรี วทบ. (โยธา) โรงเรียนนายร้อยพระจุลจอมเกล้า รุ่นที่ 40 อีกทั้งยังผ่านการอบรมหลักสูตรชั้นนํา อาทิ หลักสูตร Director Certification Program (DCP) รุ่นที่ 142/2011 สมาคมส่งเสริมสถาบันกรรมการบริษัทไทย (IOD) และหลักสูตร Role of the Chairman Program (RCP) รุ่นที่ 35/2014 สมาคมส่งเสริมสถาบันกรรมการบริษัทไทย (IOD)
นางสาวกิริฎา เภาพิจิตร อายุ 48 ปี ปัจจุบันดํารงตําแหน่งผู้อํานวยการโครงการวิเคราะห์เศรษฐกิจเชิงลึก TDRI (Thailand Development Research Institute) สถาบันวิจัยเพื่อการพัฒนาประเทศไทย (TDRI) และคณะกรรมาธิการ วิทยาลัยปรีดี พนมยงค์ มหาวิทยาลัยธรรมศาสตร์ โดยมีประสบการณ์การทํางานในตําแหน่งสําคัญทั้งนักเศรษฐศาสตร์อาวุโสประจําประเทศไทย ธนาคารโลก สํานักงานประเทศไทย นักเศรษฐศาสตร์อาวุโสภูมิภาคเอเชียตะวันออก ธนาคารโลก สํานักงานใหญ่ กรุงวอชิงตัน ดี.ซี. สหรัฐอเมริกา นักเศรษฐศาสตร์ประจําประเทศไทย ธนาคารโลก สํานักงานประเทศไทย ที่ปรึกษา บริษัท บอสตันคอนเซ้าท์ติ้งกรุ๊ป (The Boston Consulting Group) และคณะกรรมาธิการ คณะเศรษฐศาสตร์ มหาวิทยาลัยธรรมศาสตร์
ด้านการศึกษาสําเร็จการศึกษาปริญญาเอก เศรษฐศาสตร์ มหาวิทยาลัยคอร์เนลล์ สหรัฐอเมริกา ปริญญาโท เศรษฐศาสตร์ มหาวิทยาลัยคอร์เนลล์ สหรัฐอเมริกา และปริญญาตรี เศรษฐศาสตร์ มหาวิทยาลัยธรรมศาสตร์นอกจากนี้ยังผ่านการอบรมจากหลายหลักสูตร อาทิ นักบริหารระดับสูงธรรมศาสตร์เพื่อสังคม (นมธ.) รุ่นที่ 12/2018 มหาวิทยาลัยธรรมศาสตร์ ผู้บริหารระดับสูง รุ่นที่ 3/2017 สถาบันวิทยาการตลาดทุน อนุภูมิภาคลุ่มแม่น้ําโขง ผู้บริหารการสื่อสารมวลชนระดับสูง รุ่นที่ 6/2015 และผู้บริหารระดับสูง รุ่นที่ 16/2013 สถาบันวิทยาการตลาดทุน (วตท.)